





























































































































































































































































































































































































































































































































































































































































Pagina 2


SOEARA¬
TSING NIEN


Lembaran Kedoea


Kakoeatannja Tiongkok.


Orang bisa djadi tertawa kaloe disini
saja bitjaraken soeal „kakoeatannja"
Tiongkok, sebab doenia oemoemnja
anggep Tiongkok ada negri lemah,
satoe antara negri jang paling lemah
di Binoea-Timoer.
Itoe sebab djoega orang berpen¬
dapetan didalem pertempoeran jang
blakangan ini, jang dimoelai sedjak
taon 1937 boelan Juni, jaitoe sedari
incident di Lukuchiao terbit, Tiongkok
tida aken bisa belaken diri.
Teroetama fihak lawan telah kira,
didalem tempo tiga minggoe soedah
tjoekoep boeat bikin Tiongkok me¬
naloek, atawa tida bisa melawan.
Sebab-sebab jang fihak lawan pandeng
atawa taksir begitoe rendah terhadep
Tiongkok lantaran negri kita beloen
poenjaken barisan-barisan jang koeat
dengen alat perang modern (mechanisch).
Tetapi siapa kira, itoe tiga minggoe
jang laloe fihak lawan taksir bisa bikin
roeboeh Tiongkok, telah moeloer djadi
tiga boelan, dan dari tiga boelan sekarang
sampe doea taon satengah lamanja, en
Tiongkok jang dipandeng ringan itoe
beloen djoega menjerah, beloen kliatan
ada tanda-tandanja bakal menjerah.
— Malah didalem warta-warta jang
blakangan ini sasoeatoe lezer dari
soerat-kabar harian dapet liat, bahoea
Tiongkok boekan sadja masih sanggoep
ladenin fihak lawan, hanjapoen bisa
beriken poekoelan-poekoelan heibat.
Ini gerakan tentoe sadja membikin
fihak lawan tertjenggang.
Doenia poen oemoemnja heran, satoe
negri sebagi Tiongkok jang bermoela
orang doega bisa diringkoes didalem
tempo brapa minggoe oleh satoe
mogenheid klas satoe, sampe sekarang
masih bisa bergoelet dengen kakoeatan
jang tida djadi koerangan dari bermoela.
Jang orang soedah taksir terlaloe
rendah pada „kakoeatan" Tiongkok,
kita poen bisa mengarti, sebab selainnja
tida mempoenjai pasoekan besar dengen
alat jang modern, Tiongkok ada terkenal
sebagi negri miskin, dan tida kenal
dengen organisatie.
Tetapi satoe hal orang telah loepa
atawa satida-tidanja tida diperhatiken,
ialah kekuasaan alam jang Tiongkok
ada poenjaken.......
Ini kekajaan alam jang loear biasa
adalah mendjadi basis koeat sekali
didalem Tiongkok poenja pergoeletan
oentoek pertahanken kamerdikaannja
di ini tempo.
Selainnja dari itoe kasopanan Tiong¬
hoa jang toea dan tinggi, ada meroe¬
paken toelang penoendjang (ruggegraat)
jang tida gampang dibikin patah.
Ini doea factors jang penting ada
mendjadi pokoknja kakoeatan dari
tanah-aer kita.
Sapintas laloe doea factors ini se¬
perti tida ada hoeboengannja atawa
bakal tida mengasih akibat pada per¬
goeletan Tiongkok jang sekarang, te¬
tapi jang bener itoe kekaja'an alam
dan kasopanan jang tinggi ada djadi
soemanget dari tanah aer kita. Soema¬
get itoe djoestroe ada perloe
di da¬
lem tiap-tiap pergerakan atawa per¬
goeletan bangsa.
Tida ada satoe gerakan, biar jang
bagimana bagoes djoega toedjoeannja,
aken berhasil, djika gerakan itoe tida
mempoenjai soemanget tinggi.
Begitoe poen tida ada satoe bangsa
bisa pertahanken diri kaloe ia tida
mempoenjai soemanget brani bergoe¬
let.
Ada banjak bangsa-bangsa jang toea
di doenia soedah tida terdapet poela
bekas-bekasnja, kerna marika tida poe¬
njaken itoe kabesaran hati.
Tetapi tida begitoe dengen
Tiong¬
kok. Sedjak baginda Giauw berdiri,


sampe sekarang soedah beroemoer
plm. 4000 taon lamanja, dan selama
itoe waktoe orang Tionghoa senantiasa
perbaikin kasopanannja. Sampe di
djamannja Khong Tjoe, kasopanan
Tionghoa telah djadi satoe kasopanan
jang goemilang.
Kong Tjoe sampe sekarang telah
beroesia 2491 taon. Pada itoe koetika
sebagian besar dari doenia belon ke¬
nal apa artinja Djien, Gie, Lee, Tie
Sien, sebab pendoedoek sebagian dari
doenia itoe masih meroepaken rimboe.
Djangan kata kenal hoeroef dan bisa
membatja, sedeng pakean sadja ia
orang belon bisa kerdjaken.
Tetapi orang Tionghoa soedah me¬
ngarti peradatan, mengarti kapen¬
tingannja membatja, menoelis, hormat
orang toea, setia pada negri dan
lain-lain peradatan baik. Itoe sebabnja
sampe sekarang Tiongkok tetep men¬
djadi satoe negri jang toea di doe¬
nia.
„Orang" maoe bikin roeboeh Tiong¬
kok, tetapi soenggoeh tida gampang.
Maka djoega tatkala bangsa Mongool,
Dzengis Khan pada taon 1277 reboet
Peking dan doedoek memarentah se¬
bagi keizer dengen bergelar Goan
Sie Tjouw (liatlah, ia poen pake nama
Tionghoa), achir-achir bangsa Mongool
itoe leboer mendjadi bangsa Tiong¬
hoa.
Tida sedikit djoemblahnja orang
Mongool jang kamoedian masoek
mendjadi Tionghoa dan „ilang" di
dalem laoetan Tionghoa jang besar,
atawa leboer di dalem kasopanan
Tionghoa jang goemilang.
Sampe kamoedian Tjoe Hong Boe
beroentoeng bisa bikin terpental ka¬
koeasaannja orang Mongool dan ber¬
diriken poela keradjaan Tionghoa di
Tiongkok dengen pake merk keradjaan
Bing (Ming dynastie).
Ini kedjadian pada taon 1368.
Pada taon 1644 orang Manchu me¬
tjerboe di Tiongkok, doedoek mema¬
rentah sebagi keizer dengen bergelar
Tjhing Sie Touw (kombali pake nama
Tionghoa).
Tetapi sebagian besar dari orang
Manchu poen kelakan di dalem keso¬
panan Tionghoa, dan djadi orang
Tionghoa.....
Keizer paling blakang dari bangsa
itoe, jalah Swan Thong, djoega sampe
sekarang masih pake nama Tionghoa
jaitoe Fu-yi. Nama Manchu bagi itoe
bangsa roepanja soedah djadi asing.
Begitoelah lain-lain bangsa jang tjoba
telen Tiongkok tida taoenja kebang¬
saanja sendiri malah kelelep di Tiongkok.
Dari itoe sebagitoe lama orang Tiong¬
hoa masih pertahanken kasopanannja,
ia bakal meroepaken satoe basis jang
tegoeh sekali oentoek membantoe per¬
koeatken Tiongkok, kendati djoega ka¬
toeatan kasopanan itoe tida kentara
sebagi kakoeatan materiaal.
Lao-tze ada bilang bahoea di doenia
ini oemoemnja orang ada pandeng en¬
teng sekali pada benda-benda jang klia¬
tannja amat lemah. Marika roepanja
loepa, behoea djoestroe benda jang le¬
mah itoe ada mempoenjai kakoeatan
besar sekali.
Aer ada benda jang amat lembek,
seperti tida ada tenaganja, sebab di
boeang poen gampang, ditoeang poen
anjoet. Tetapi liatlah djika sang aer
berkoempoel, ia bakal meroepaken satoe
Kapal jang paling besar di doenia
bisa diangkat oleh aer, djembatan beton
jang amat tegoeh dan dibikin berboelan-
boelan oleh tenaga kepandean manoe¬
sia, di dalem tempo brapa djam soedah
tersapoeh oleh aer, zonder tinggalken
bekas-bekasnja, jalah kaloe sang aer
sedeng bandjir.
Liatlah itoe ada kakoeatan jang maha
heibat dari sang aer jang amat lemah,
tetapi di satoe saat ia bisa meroepaken
satoe kakoeatan jang tida ada ban¬
dingannja.
Siapatah sanggoep bongkar satoe
djembatan beton jang tegoeh sekali?
Tida ada! Maski dynamiet jang bisa
meledak heibat, tjoema bisa bikin som¬
plak bagian-bagiannja, tetapi tida bisa
membongkar sampe pada bagian jang
paling bawah serta sapoeh bersih re¬
roentoeknja. Tetapi sang aer bisa bikin
itoe djembatan linjap sama sekali dari
orang poenja pemandengan.
Itoelah ada kakoeasaannja aer jang
amat gaib.
Tiongkok poenja perlawanan di
dalem koetika sebagi sekarang ini poen
bikin kita djadi inget pada itoe kakoea¬
tan aneh dari sang aer, jang oleh
Lao-tze dinamaken kakoeasaan adjaib.
Tiongkok jang tida berdaja, sabener¬
nja
ada mempoenjai daja.
Tiongkok jang amat miskin sabener¬


nja kaja. Negri kita kaja dengen tem¬
pat-tempat jang soeker didatengin oleh
moesoeh, maka di dalem paprangan
di bagian sabelah dalem, moesoeh poe¬
nja barisan mechanisch tida terlaloe
berbahaja lagi. Moesoeh boleh doe¬
doekin di bagian-bagian pantei, tetapi
ia tida nanti mampoeh doedoekin sa¬
antero Tiongkok. Ini negri ada terlaloe
besar boeat bisa ditelen.
lkan goerami jang besar dan dimasak
enak, memang bikin orang kepingin
sekali bisa makan abis, atawa telen
sekali goes. Tetapi moeloet manoesia
ada terlaloe ketjil boeat bisa telen itoe
ikan.
Tiongkok poenja keadaan sekarang
poen tida beda sebagi itoe Fihak lawan
boleh tjoba telen Tiongkok, tetapi ia
ada terlaloe besar boeat ditelen.
Dari itoe pergoeletan di Tiongkok
sampe sekarang masih berdjalan teroes.
Kita tida oesah pessimistich, kendati
djoega tida oesah amat optimistisch.
Di dalem pergoeletan sekarang ini
jang Tiongkok sedeng hadepken adalah
soeal jang teroetama kita haroes per¬
hatiken jaitoe Tiongkok ada kaja dengen
barang-barang pengasih dari alam. Ka¬
indahan tempat boeat berperang, ba¬
rang barang hasil boemi jang bisa di¬
djoeal dan dipake goena onkost perang,
katiga kakajaan manoesia jang kliatan
seperti tida ada abisnja.
Dengen poenjaken ini dasar-dasar,
maka Tiongkok masih sanggoep ladenin
sang moesoeh.
Ada fihak jang bilang, Tiongkok tida
kenal dengen organisatie, lantaran Ti¬
ongkok jang toea belon bisa soeroepken
diri sama sekali di dalem perobahan dja¬
man sekarang. Tetapi sebagi gantinja
dari toe Tiongkok ada poenja familie
systeem jang koeno sekali. Ini familie
systeem jang bisa mengiket kebangsaan
Tionghoa djadi koeat dan tida gampang
dipoetoesken maski oleh siapa djoega.
Tiongkok poenja hoeboengan familie
itoe, sedjak riboean taon doeloe ada
dimoeliaken. Kaloe, satoe anak koela¬
warga disatronin oleh satoe orang, sa¬
antero familie nanti mendjadi satroe.
Maka satoe anak mendapet tjilaka, ka¬


doekaannja ditanggoeng oleh saantero
koelawarga.
Sekarang Tiongkok hadepken baha¬
ja heibat, boekan sedikit orang poenja
anak soedara jang telah djadi korban,
maka djoega kasedihan atawa kamara¬
han itoe bolehlah dikata sekarang ada
dirasaken oleh semoea pendoedoek
Tionghoa di seloeroeh Tiongkok. Sebab
sebagi rante, itoe familie systeem ada
mengiket dari satoe pada jang lain.
Ini kemarahan dari kerahajatan
Tionghoa telah membikin Tiongkok se¬
bagi bandjir, bisa brantas segala ben¬
doengan jang meroepaken satoe rinta¬
ngan baginja.
Tiongkok tida poenjaken barisan de¬
ngen alat perang langkep seperti negri
klas satoe jang lain, tetapi Tiongkok
ada poenjaken systeem peprangan sen¬
diri, jaitoe paprangan guerilla, papra¬
ngan membokong moesoeh dari fihak
samping dan blakang, dengen begitoe
moesoeh aken bingoeng, dimana po¬
koknja jang betoel dari kakoeatannja
Tiongkok.
Seperti satoe Liong, itoe Naga ada
poenjaken sariboe kepala, orang boleh
potong kepala jang satoe tetapi masih
ada beratoes kepala jang lain, maka
djoega di dalem keadaan sebagi seka¬
rang fihak lawan betoel merasa amat
soeker boeat hatem pasoekan Tiong¬
hoa jang tida ketaoean ada dimana,
brapa djoemblahnja dan di bagian ma¬
na jang moesti diterdjang lebih doeloe.
Pasoekan Tionghoa sekarang terpen¬
tjar di segala tempat, di mana sadja
orang bisa ketemoeken itoe barisan
jang senantiasa serang dan rongrong
moesoeh, soeker sekali bisa ditindes,
sebab tida ketaoean pokoknja, tida be¬
da sebagi sang aer jang soesah di da¬
perken mana soembernja.
Moesoeh maka djadi bingoeng. Di
mana-mana tempat sekarang masih tim¬
boel itoe paprangan, kendati djoega di
bilangan-bilangan jang katanja soedah
didoedoekin oleh fihak lawan.
Begitoelah kakoeatannja Tiongkok
jang tersemboeni, jang sabenarnja orang
soesah boeat taksir.
A.


ijvert voor leerplicht, voor school voe¬
ding- en kleding, voor vacantiekolo¬
nies. Maar voor alles de vereniging
die zich ten doel stelt de bevordering
van Openbaar Onderwijs, het onder¬
wijs dat zich het best aanpast bij Uw
eigencultuur. Die vereniging is het Ne¬
derlandsch-Indisch Onderwijzers-Ge¬
nootschap, over geheel Indië bekend
als het N. I. O. G.
Uw sympathie voor die vereniging
betekent steun aan het streven ook
van Uw vereniging die zich immers
ten doel stelt: „het bevorderen van
saamhorigheid, leidende tot het grote
wereldideaal van de broederschap der
menscheid".
Hoofdbestuur van het N. I. O. G.


Noot dari redactie
Ini peroendingan oleh H. B. dari N. I. O. G.
djoega dikirim pada S. T. H. afd.
Soerabaia
boewat ia poenja lustrum-nummer.


Sport dan bangsa Tionghoa


Tiongkok doeloe ada mendjadi negri jang
mendjadi soembernja sport.


Siapa jang kata bahoea Tiongkok
ada negri jang didalem segala-galanja
ada terblakang, njata sekali ia tida
mengetahoei hikajat dari kita-poenja
negri leloehoer.
Tiongkok ada negri jang soedah
madjoe lebih doeloe sabelon binoea
Europa kenal dengen kasopanan.
Melainken didalem ini doea-tiga
abad blakangan kita-poenja negri tida
perhatiken poela poesaka dari leloehoer,
maka achirnja didalem segala-galanja
djadi alamken kamoendoeran.
Begitoepoen terhadep oeroesan sport.
Orang jang doega Tiongkok tida kenal
dengen sport, ia soedah salah oesoet.
Siapa jang soedah batja hikajatnja
permainan golf, siapa jang soedah per¬
nah selidikin awal-moelanja permainan
voetbal, nistjaja ia aken dapet taoe,
bahoea itoe matjem sport, moela moela
dimainken di........ Tiongkok. Lambat
laoen itoe permainan diperbaikin dan
diperbaikin poela oleh laen bangsa,
maka berobah sebagimana sekarang.
Didjaman Sung dynastie, 960 sampe
1208 sasoedah Christus terlahir, pem¬
besar-pembesar tinggi, sampe poen
keizer-keizer ada sanget gemarin per¬
mainan golf.
Di dalem museum di Peiking doeloe
ada disimpen banjak sekali gambar
jang mengoendjoek kagemerannja kei¬
zer-keizer Tiongkok di djaman Sung
bikin pergerakan badan dengen main
golf.
Kita tida taoe ini gambar-gambar
koeno jang indah sekarang djatoh di
tangan siapa. Bisa djadi soedah banjak
jang dimakan api, menginget itoe kota
brapa kali alamken perampokan besar
dan bahaja paprangan, atawa djika
tida demikian bisa djoega terdjadi di¬
tjoeri oleh kawanan bitjokok.
Dan lebih doeloe dari djaman itoe,
di Tiongkok poen soedah madjoe ma¬
tjem-matjem sport, antaranja jalah Boe¬
jee, atawa jang sekarang dinamaken
koen-thauw.
Ini matjem sport doeloe dipladjarken
berhoeboeng dengen kapentingan pa¬
rangan. Pemoeda-pemoeda di djaman
Tjian-kok, 1000 di moeka sabelon
Christus terlahir sampe taon 460 sa¬
soedah ada itoengan Mesehi, ada di¬
wadjibken boeat pladjarken itoe ma¬
tjem sport, naek koeda, memanah,


goenaken pekakas perang dan sebagi¬
nja, jaitoe saroepa sport jang berat
dan menjotjokin pada djaman itoe.
Soen Boe Tjoe, ahli paprangan pada
djaman itoe, ada bilang, pemoeda ha¬
roes dididik soepaja ia-poenja tenaga
koeat dengen jakinken sport. Kaloe
tiap-tiap pemoeda ada poenjaken ka¬
sehatan baik, marika-poenja njali aken
djadi besar dan tida djadi ngeri maski
hadepken keada'an jang bagimana gen¬
ting.
Beroentoenglah negri jang mempoe¬
njai pemoeda-pemoeda jang berkase¬
hatan baik, kata poela itoe ahli perang,
sebab di segala waktoe ia bisa per¬
tahanken negrinja kapan ada di dalem
bahaja, Satoe negri dioepamaken ada
mempoenjai 1000 pemoeda jang ter¬
didik baik, ada lebih beroentoeng dari
negri jang poenjaken 5000 pemoeda,
tetapi marika berpengawakan kenji.
Sebab itoe kalemahan toeboeh, aken
bikin marika lemah djoega batinnja,
hingga di waktoe negri perloe dengen
marika-poenja tenaga, tidalah nanti
bisa beriken bantoeannja.
Apa jang dibilang oleh itoe ahli
paprangan di djaman Tjian-kok, soeng¬
goeh tida salah.
Oemoemnja pada itoe djaman pe¬
moeda-pemoeda tida merasa djeri aken
madjoe di medan perang. Malah satoe
pemoeda jang tida brani tawarken
diri kaloe negrinja terantjem bahaja,
ditertawain oleh kawan-kawannja.
Sering kedjadian satoe ajah merasa
maloe poenjaken poetra jang penge¬
tjoet, hingga ia lebih soeka sabil (boe¬
noeh) sendiri itoe anak, sebab ia ang¬
gep merasa ketjiwa poenjaken poetra
jang tida bergoena boeat bela negri
atawa bikin wangi nama familie.
Djadi sport itoe ternjata ada pen¬
ting. Boekan penting boeat diri sen¬
diri sadja, tetapi poen penting boeat
kebangsaan dan negri.
Soen Boe Tjoe poen kata, satoe
pemoeda jang jakinken pergerakan
badan dan dapetken pimpinan baik,
aken djaoeh dari penjakit, hingga bisa
dinamaken ia mendjadi satoe orang
jang beroentoeng, sebab terbebas dari
godahan.
Dan apa jang dioetjapken oleh itoe
achli paprangan dari djaman doea ri¬
boe taon doeloe, sekarang dioelangken






















































































































































































































































































